#### DUOMENŲ TEIKIMO SUTARTIS Nr.

20\_\_\_ - \_\_\_ - \_\_\_

Vilnius

## PREAMBULĖ, SĄVOKOS IR SUTRUMPINIMAI

**REGITRA** – akcinė bendrovė „Regitra“, atstovaujama Paslaugų valdymo ir vystymo departamento direktoriaus Tautvydo Paliulio, veikiančio pagal akcinės bendrovės „Regitra“ dokumentų valdymo tvarkos aprašo, patvirtinto akcinės bendrovės „Regitra“ generalinio direktoriaus 2019 m. gegužės 27 d. įsakymu Nr. (1.1E)-V-99 „Dėl akcinės bendrovės „Regitra“ dokumentų valdymo tvarkos aprašo patvirtinimo“ (su vėlesniais pakeitimais ir papildymais), 3 priedo 3 punktą, tvarkanti asmens duomenis kelių transporto priemonių vairuotojų pažymėjimų išdavimo ir atimtos teisės vairuoti transporto priemones grąžinimo tikslais.

**MOKYKLA** –      , įmonės kodas      , atstovaujama      , kuri teikia duomenų subjekto duomenis.

**Duomenų subjektas** – vairuotojas, kuris baigė papildomą vairuotojų mokymą.

**Trečiasis asmuo** – bet koks fizinis ar juridinis asmuo, kuris nėra šios sutarties (toliau – Sutartis) šalis.

**1. SUTARTIES DALYKAS**

1.1. Sutartimi REGITRA įsipareigoja sudaryti galimybes MOKYKLAI (toliau abi Sutartyje vadinamos „Šalimis“), o MOKYKLA įsipareigoja elektroninėmis ryšio priemonėmis pateikti REGITRAI duomenis apie duomenų subjektą. Duomenų teikimo sąlygos numatytos Sutarties 1 priede „Duomenų gavimo sąlygos“ (toliau – 1 priedas).

**2. DUOMENŲ TEIKIMO JURIDINIS PAGRINDAS IR TIKSLAS**

2.1. REGITRA gauna duomenis iš MOKYKLOS vadovaudamasi Lietuvos Respublikos asmens duomenų teisinės apsaugos įstatymu, Lietuvos Respublikos saugaus eismo automobilių keliais įstatymu, Motorinių transporto priemonių vairuotojo pažymėjimų išdavimo taisyklėmis, patvirtintomis Lietuvos Respublikos vidaus reikalų ministro 2008 m. rugsėjo 10 d. įsakymu Nr.1V-328 „Dėl Motorinių transporto priemonių vairuotojo pažymėjimų išdavimo taisyklių patvirtinimo“, Teisės vairuoti transporto priemones atėmimo ir grąžinimo tvarkos aprašo, patvirtinto Lietuvos Respublikos vidaus reikalų ministro 2009 m. liepos 29 d. įsakymu Nr. 1V-418 „Dėl teisės vairuoti transporto priemones atėmimo ir grąžinimo tvarkos aprašo patvirtinimo“, šia Sutartimi.

2.2. MOKYKLA teikia REGITRAI duomenis pagal šioje Sutartyje numatytas sąlygas, vadovaudamasi Valstybinės kelių transporto inspekcijos prie Susisiekimo ministerijos viršininko 2014 m. balandžio 30 d. įsakymu Nr. 2B-86 „Dėl papildomo vairuotojų mokymo tvarkos aprašo patvirtinimo“.

2.3. MOKYKLA ir REGITRA įsipareigoja šia Sutartimi tvarkomus duomenis naudoti tik teisėtam interesui ir šiais tikslais:

2.3.1. keičiant (išduodant) vairuotojo pažymėjimus;

2.3.2. grąžinant atimtą teisę vairuoti transporto priemones.

**3. DUOMENŲ TEIKIMO TVARKA**

3.1. REGITRA įsipareigoja:

3.1.1. suteikti internetinį priėjimą prie programinės priemonės, leidžiančios įvesti duomenis;

3.1.2. iš anksto informuoti MOKYKLĄ apie galimus duomenų įrašymo sutrikimus (pavyzdžiui, sistemos, kuri užtikrina duomenų teikimą, atnaujinimo darbus ir pan.);

3.1.3. laiku informuoti MOKYKLĄ apie programinės įrangos arba duomenų formatų pasikeitimus;

3.1.4. įrašyti pateiktą informaciją į REGITROS tvarkomą informacinės sistemos duomenų bazę.

3.2. MOKYKLA įsipareigoja:

3.2.1. Sutarties 1 priede nurodytus duomenis apie vairuotojo užbaigtą papildomą vairuotojų mokymą ne vėliau kaip kitą darbo dieną įvesti į REGITROS informacinę sistemą;

3.2.2. užtikrinti teikiamų duomenų apsaugą ir teisėtą naudojimą savo lėšomis ir priemonėmis.

3.3. Šalys užtikrina, kad Duomenų subjektų asmens duomenys bus tvarkomi tik teisėtais būdais, laikantis Lietuvos Respublikos asmens duomenų teisinės apsaugos įstatymo nuostatų. Šalys įsipareigoja laikytis techninių ir organizacinių saugumo priemonių, būtinų siekiant apsaugoti asmens duomenis nuo atsitiktinio ar neteisėto sunaikinimo, pakeitimo, atskleidimo ar kito neteisėto tvarkymo.

**4. DUOMENŲ ELEKTRONINIO TVARKYMO VIETA**

4.1. REGITRA tvarkomos informacinės sistemos duomenų bazė, kurioje tvarkomi elektroninėmis ryšio priemonėmis MOKYKLOS pateikti duomenų subjektų duomenys.

**5. APMOKĖJIMAS IR ATSISKAITYMAS**

5.1. REGITRA ir MOKYKLA neturi viena kitai jokių finansinių įsipareigojimų.

**6. DUOMENŲ PASLAPTIES IŠSAUGOJIMAS**

6.1. Šalys įsipareigoja neatskleisti arba nesuteikti kitokios galimybės Tretiesiems asmenims susipažinti su gaunamais duomenimis, jei toks informacijos atskleidimas prieštarauja Sutarčiai, Šalių nuostatamsbei Lietuvos Respublikos įstatymams.

**7. ATSAKOMYBĖ IR GINČŲ SPRENDIMO TVARKA**

7.1. Nė viena Šalis neturi teisės pavesti Sutartį vykdyti Tretiesiems asmenims.

7.2. Už šios Sutarties įsipareigojimų nevykdymą arba netinkamą vykdymą Šalys atsako Lietuvos Respublikos įstatymų nustatyta tvarka.

7.3. Šalis, pažeidusi Sutartį, privalo atlyginti antrajai Šaliai dėl šio pažeidimo jos patirtus nuostolius.

7.4. Ginčai, kylantys iš Sutarties, sprendžiami derybų keliu, o nepavykus susitarti – Lietuvos Respublikos įstatymų nustatyta tvarka.

**8. FORCE MAJEURE**

8.1. Bet kuri Šalis neatsako už bet kurios iš savo prievolių nevykdymą, jei įrodo, kad toks nevykdymas buvo sąlygotas aplinkybės, kurios Šalis negalėjo kontroliuoti, ir kad nebuvo galima jos numatyti arba išvengti ar įveikti tos aplinkybės ar jos pasekmių (*force majeure*).

**9. SUTARTIES GALIOJIMAS**

9.1. Sutartis įsigalioja nuo jos pasirašymo dienos ir galioja neterminuotai. Jeigu Sutartis Šalių pasirašoma ne tą pačią dieną, laikoma, kad Sutartis įsigalioja tą dieną, kai ją pasirašo antroji Šalis.

9.2. Sutartis netenka galios:

9.2.1. kai Šalys raštu susitarė nutraukti Sutartį;

9.2.2. kai viena Šalis nutraukia Sutartį 9.3 punkte nurodytomis sąlygomis;

9.2.3. kai REGITRA ar MOKYKLA netenka teisės tvarkyti duomenis.

9.3. Sutarties nutraukimo sąlygos:

9.3.1. REGITROS iniciatyva:

a) įspėjus MOKYKLĄ raštu prieš 15 (penkiolika) kalendorinių dienų, jei MOKYKLA nesilaiko Sutarties sąlygų, nurodytų Sutarties 3.2, 6.1, 7.1 punktuose;

b) kitais atvejais, apie tai informuojant MOKYKLĄ raštu prieš 30 (trisdešimt) kalendorinių dienų iki Sutarties nutraukimo.

9.3.2. MOKYKLOS iniciatyva:

a) įspėjus REGITRĄ raštu prieš 15 (penkiolika) kalendorinių dienų, jei REGITRA nesilaiko Sutarties 3.1, 7.1 punktuose nurodytų sąlygų;

b) kitais atvejais, apie tai informuojant REGITRĄ raštu prieš 30 (trisdešimt) kalendorinių dienų iki Sutarties nutraukimo.

9.4. Visi Sutarties pakeitimai ir papildymai galioja tik Šalims raštu pakeitus ar papildžius Sutartį.

**10. KITOS SĄLYGOS**

10.1. Bet kokie pakeitimai, susiję su vienos iš Šalių teisinio statuso, pavadinimo ar kitų rekvizitų pakeitimais ar patikslinimais, pranešami kitai šaliai raštu per 5 (penkias) darbo dienas nuo pakeitimo dienos.

10.2. Visi šios Sutarties priedai ir papildymai yra neatskiriama jos dalis.

10.3. Sutartis sudaryta lietuvių kalba vienu egzemplioriumi, kai pasirašoma kvalifikuotu elektroniniu parašu arba dviem egzemplioriais, kai pasirašoma rašytiniu parašu ir patvirtinama Šalių antspaudais (jeigu pareiga turėti antspaudą nustatyta Šalių steigimo dokumentuose arba įstatymuose).

**11. ŠALIŲ REKVIZITAI**

|  |  |
| --- | --- |
| **REGITRA** | **MOKYKLA** |
| Akcinė bendrovė „Regitra“ |  |
| Liepkalnio 97A, LT-02121 Vilnius  Įmonės kodas 110078991  Tel. +370 5 266 0421 | Įmonės kodas  Tel. |
| Paslaugų valdymo ir vystymo  departamento direktorius  Tautvydas Paliulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d.  A.V. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d.  A.V. |

20\_\_\_ - \_\_\_ - \_\_\_

Duomenų gavimo sutarties

Nr.

1 priedas

**DUOMENŲ GAVIMO SĄLYGOS**

1. **Duomenų gavimas**: pastovus
2. **Duomenų gavimo būdai**:
   1. Interaktyvus, HTTPS protokolu per Interneto naršyklę.
   2. Programinis būdas, naudojant GET, POST metodus ir duomenis pateikiant XML formatu.
   3. Įsigaliojus Sutarčiai prisijungimo prie sistemos parametrus (prisijungimo adresas, vartotojo vardas ir slaptažodis) MOKYKLAI raštu arba Sutarties 2 priede nurodytu el. paštu pateikia sistemos administratorius. REGITRA gali keisti prisijungimo prie sistemos duomenis iš anksto prieš 5 darbo dienas raštu arba el. paštu įspėjusi MOKYKLĄ. MOKYKLA gali keisti prisijungimo slaptažodį interaktyvioje programoje. Abiems prisijungimo būdams gali būti naudojamas tas pats vartotojas.
3. **Duomenų formatas**:
   1. Duomenys 2.1 punkte aprašytu būdu pateikiami HTML formatu. Įsigaliojus Sutarčiai, be prisijungimo parametrų pateikiama vartotojo instrukcija.
   2. Duomenys 2.2 punkte aprašytu būdu pateikiami XML formate. Koduotė: Windows-1257.
   3. Duomenų struktūros aprašytos XML schemomis. Įsigaliojus Sutarčiai šių schemų prieigos parametrus GAVĖJUI raštu arba Sutarties 2 priede nurodytu el. paštu pateikia sistemos administratorius.
4. **Gaunami duomenys:** 
   1. MOKYKLA įveda į REGITROS informacinę sistemą šiuos duomenis:

* Asmens kodą
* Vardą
* Pavardę
* Mokymo sutarties numerį (lauke – „Dokumento numeris“)
* Mokymo sutarties sudarymo datą (lauke – „Mokymo pradžios data“)
* Papildomo vairuotojų mokymo baigimo datą (laukuose – „Mokymo pabaigos data“ ir „Dokumento išdavimo data“)

1. REGITROS užtikrinamos **techninės apsaugos priemonės**: naudotojo vardas, slaptažodis, kanalo šifravimas, sertifikatai serveriams (autentifikavimui), fiksuoti IP adresai.

|  |  |
| --- | --- |
| **REGITRA** | MOKYKLA |
| Akcinė bendrovė „Regitra“  Paslaugų valdymo ir vystymo  departamento direktorius  Tautvydas Paliulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. |

20\_\_\_ - \_\_\_ - \_\_\_

Duomenų gavimo sutarties

Nr.

2 priedas

**ŠALIŲ ATSAKINGI ASMENYS IR JŲ KONTAKTINIAI DUOMENYS**

**REGITRA PASKIRTŲ ATSAKINGŲ KONTAKTŲ SĄRAŠAS**

|  |  |  |
| --- | --- | --- |
| **Atsakingas kontaktas** | **Telefono Nr.** | **Elektroninio pašto adresas** |
| Duomenų teikimo paslaugų skyrius | +370 5 266 0429 | duomenys@regitra.lt |

**MOKYKLOS PASKIRTŲ ATSAKINGŲ ASMENŲ SĄRAŠAS**

|  |  |  |
| --- | --- | --- |
| **Atsakingas asmuo** | **Telefono Nr.** | **Elektroninio pašto adresas** |
|  |  |  |
|  |  |  |
|  |  |  |
|  |  |  |
|  |  |  |
|  |  |  |
|  |  |  |

|  |  |
| --- | --- |
| **REGITRA** | MOKYKLA |
| Akcinė bendrovė „Regitra“  Paslaugų valdymo ir vystymo  departamento direktorius  Tautvydas Paliulis  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  20 m.        d. |